უნივერსიტეტის ღონისძიებების პორტალი

LIVE-საინფორმაციო შეხვედრა: რატომ ანგლისტიკა, გერმანისტიკა, სლავისტიკა, საფრანგეთისმცოდნეობა?
2021-08-10 16:00 (Asia/Dubai)
10 აგვისტოს 16:00 საათზე ილიას სახელმწიფო უნივერსიტეტისა და საგანმანათლებლო ორგანიზაცია „კინგსის“ ერთობლივი პროექტის „არჩევანი შენია“ ფარგლებში გაიმართება Live-საინფორმაციო შეხვედრა გერმანისტიკის, ანგლისტიკის, საფრანგეთისმცოდნეობისა და სლავისტიკის მიმართულებით განათლების მიღებით დაინტერესებული მოსწავლეებისთვის
დასახელებული დარგების მნიშვნელობისა და ამ მიმართულებით ილიას სახელმწიფო უნივერსიტეტში არსებული შესაძლებლობების შესახებ მოსწავლეებს ინფორმაციას გააცნობენ ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორები და წარმომადგენლები:

ლევან ცაგარელი, ილიაუნის პროფესორი, ფილოლოგიის მიმართულებით;
მზაღო დოხტურიშვილი, ილიაუნის პროფესორ-ემერიტუსი, რომანისტიკის მიმართულებით;
რეზო მარსაგიშვილი, ილიაუნის პროფესორი, ანგლისტიკა-ამერიკანისტიკის მიმართულებით;
ირინა ლორთქიფანიძე, ილიაუნის ასოცირებული პროფესორი, ფილოლოგიის მიმართულებით (რუსული ენა და ლიტერატურა).

შეხვედრაზე გაეცნობით ინფორმაციას პროგრამის სტრუქტურაზე, სწავლების ფორმატსა და მეთოდებზე, მიღების პროცედურებზე, გაცვლით პროგრამებსა და დასაქმების შესაძლებლობებზე. ასევე გექნებათ შესაძლებლობა, კომენტარებში დასვათ თქვენთვის საინტერესო შეკითხვები და მიიღოთ ამომწურავი პასუხები მეცნიერებათა და ხელოვნების ფაკულტეტის პროფესორებისა და ადმინისტრაციული პერსონალისგან.
გელოდებით დაინტერესებულ მოსწავლეებს მთელი საქართველოდან 10 აგვისტოს 16:00 საათზე.
შეხვედრა გაიმართება პლატფორმა ზუმის მეშვეობით.
შეხვედრის ბმული: https://bit.ly/2VBpx9u
დრო: 10 აგვისტო, 16:00 საათი
პროექტის შესახებ
პროექტი „არჩევანი შენია“ ილიას სახელმწიფო უნივერსიტეტისა და საგანმანათლებლო ორგანიზაცია კინგსის თანამშრომლობით 2015 წლიდან ხორციელდება და მისი მიზანია საშუალო საგანმანათლებლო დაწესებულებების დამამთავრებელი კლასების (X-XII კლასები) მოსწავლეთა პროფორიენტაცია, რათა მათ საკუთარ ინტერესებსა და მისწრაფებებზე დაფუძნებული ინფორმირებული და დამოუკიდებელი გადაწყვეტილების მიღება შეძლონ.
ინტერაქტიულ შეხვედრებზე ილიას სახელმწიფო უნივერსიტეტის პროფესორები, მკვლევრები, სტუდენტები, კურსდამთავრებულები, პოტენციური დამსაქმებელი ორგანიზაციების წარმომადგენლები მოსწავლეებს უპასუხებენ მათთვის საინტერესო შეკითხვებზე და ამომწურავ ინფორმაციას მიაწვდიან შემდეგ საკითხებზე:

რა ტიპის ცოდნის მიღებასა და ძალისხმევას ეფუძნება ამა თუ იმ პროფესიის საფუძვლიანად დაუფლება?
როგორია მასთან დაკავშირებული კარიერული განვითარების შესაძლებლობები საქართველოსა და მსოფლიოში?
ცოდნის მიღებისა და მხარდაჭერის რა შესაძლებლობებს სთავაზობს სტუდენტებს ილიას სახელმწიფო უნივერსიტეტი.

2021 წელი

LIVE-საინფორმაციო შეხვედრა: რატომ ბიზნესის ადმინისტრირება?
2021-08-12 18:00
12 აგვისტოს, 18:00 საათზე, ილიას სახელმწიფო უნივერსიტეტისა და საგანმანათლებლო ორგანიზაცია კინგსის ერთობლივი პროექტის „არჩევანი შენია“ ფარგლებში გაიმართება Live-საინფორმაციო შეხვედრა ბიზნესის ადმინისტრირების მიმართულებით განათლების მიღებით დაინტერესებული მოსწავლეებისთვის.
ბიზნესის ადმინისტრირების პროფესიების მნიშვნელობასა და ამ მიმართულებით ილიას სახელმწიფო უნივერსიტეტში არსებული შესაძლებლობების შესახებ მოსწავლეებს ინფორმაციას გააცნობენ ილიას სახელმწიფო უნივერსიტეტის ბიზნესის სკოლის წარმომადგენლები:

დიმიტრი ჯაფარიძე – ილიაუნის ბიზნესის, ტექნოლოგიისა და განათლების ფაკულტეტის დეკანი, ასოცირებული პროფესორი;
ირაკლი კაჭარავა – ილიაუნის ბიზნეს ადმინისტრირების საბაკალავრო პროგრამის ხელმძღვანელი, მათემატიკის მიმართულების ხელმძღვანელი, ილიაუნის ასოცირებული პროფესორი;
რესან ქიქავა – ილიაუნის ასოცირებული პროფესორი, მენეჯმენტის მიმართულების ხელმძღვანელი;
ნატალია შელეგია – ილიაუნის ასოცირებული პროფესორი, კულტურის მენეჯმენტის პროგრამის ხელმძღვანელი;
გიორგი ქემერტელიძე – ილიაუნის ტურიზმის მენეჯმენტის ცენტრის ხელმძღვანელი, ილიაუნის ასოცირებული პროფესორი, ტურიზმის მენეჯმენტის საბაკალავრო და სამაგისტრო მიმართულების ხელმძღვანელი;
ლაშა ტაბატაძე – ბიზნესის, განათლებისა და ტექნოლოგიების ფაკულტეტის კურიკულუმის ექსპერტი;
სოფო მელიქიშვილი – ილიაუნის ტურიზმის მიმართულების კურსდამთავრებული, ტურისტული კომპანია “კონკორდ თრეველის” ტუროპერატორი

შეხვედრაზე გაეცნობით ინფორმაციას პროგრამის სტრუქტურაზე, სწავლების ფორმატსა და მეთოდებზე, მიღების პროცედურებზე, გაცვლით პროგრამებსა და დასაქმების შესაძლებლობებზე. ასევე გექნებათ შესაძლებლობა, კომენტარებში დასვათ თქვენთვის საინტერესო შეკითხვები და მიიღოთ ამომწურავი პასუხები ბიზნესის, ტექნოლოგიებისა და განათლების ფაკულტეტის პროფესორებისა და ადმინისტრაციული პერსონალისგან.
გელოდებით ბიზნესის ადმინისტრირებით დაინტერესებულ მოსწავლეებს მთელი საქართველოდან 12 აგვისტოს, 18:00 საათზე.
შეხვედრა გაიმართება პლატფორმა ზუმის მეშვეობით.
შეხვედრის ბმული: https://bit.ly/3lXxz7G
დრო: 12 აგვისტო, 18:00 საათი
პროექტის შესახებ
პროექტი „არჩევანი შენია“ ილიას სახელმწიფო უნივერსიტეტისა და საგანმანათლებლო ორგანიზაცია კინგსის თანამშრომლობით 2015 წლიდან ხორციელდება და მისი მიზანია საშუალო საგანმანათლებლო დაწესებულებების დამამთავრებელი კლასების (X-XII კლასები) მოსწავლეთა პროფორიენტაცია, რათა მათ საკუთარ ინტერესებსა და მისწრაფებებზე დაფუძნებული ინფორმირებული და დამოუკიდებელი გადაწყვეტილების მიღება შეძლონ.
ინტერაქტიულ შეხვედრებზე ილიას სახელმწიფო უნივერსიტეტის პროფესორები, მკვლევრები, სტუდენტები, კურსდამთავრებულები, პოტენციური დამსაქმებელი ორგანიზაციების წარმომადგენლები მოსწავლეებს უპასუხებენ მათთვის საინტერესო შეკითხვებზე და ამომწურავ ინფორმაციას მიაწვდიან შემდეგ საკითხებზე:

რა ტიპის ცოდნის მიღებასა და ძალისხმევას ეფუძნება ამა თუ იმ პროფესიის საფუძვლიანად დაუფლება?
როგორია მასთან დაკავშირებული კარიერული განვითარების შესაძლებლობები საქართველოსა და მსოფლიოში?
ცოდნის მიღებისა და მხარდაჭერის რა შესაძლებლობებს სთავაზობს სტუდენტებს ილიას სახელმწიფო უნივერსიტეტი.

2021 წელი

Live საინფორმაციო შეხვედრა - „პროგრამული ინჟინერიის” განახლებული სამაგისტრო პროგრამა
2021-08-13 20:00
13 აგვისტოს, 20:00 საათზე, პროგრამული ინჟინერიის მიმართულებით განათლების მიღებით დაინტერესებული სტუდენტებისთვის გაიმართება Live-საინფორმაციო შეხვედრა განახლებულ სამაგისტრო პროგრამაზე ,,პროგრამული ინჟინერია”. პროგრამული ინჟინერიის პროფესიის მნიშვნელობასა და ამ მიმართულებით ილიას სახელმწიფო უნივერსიტეტში არსებული შესაძლებლობების შესახებ სტუდენტებს ინფორმაციას გააცნობენ ილიას სახელმწიფო უნივერსიტეტის ტექნოლოგიის სკოლის პროფესორები და პროგრამაში ჩართული პროფესიონალები, კერძოდ:

შოთა ცისკარიძე, ილიას სახელმწიფო უნივერსიტეტის ასოცირებული პროფესორი, პროგრამული ინჟინერიის სამაგისტრო პროგრამის ხელმძღვანელი;
ნანა დიხამინჯია, ილიას სახელმწიფო უნივერსიტეტის ვიცე-რექტორი, კომპიუტერული ინჟინერიის პროგრამის ხელმძღვანელი;
ერეკლე მაღრაძე, ილიას სახელმწიფო უნივერსიტეტის პროფესორი, კომპიუტერული მეცნიერების საბაკალავრო პროგრამის ხელმძღვანელი;
დავით ნადარაია, IT აუთსორსინგ კომპანიის Ozorix-ის თანადამფუძნებელი და ტექნიკური ლიდერი;
თამარ ბოსიკაშვილი, მოწვეული პროფესორი, Aisitec საკონსულტაციო და პროგრამული უზრუნველყოფის შემუშავების კომპანიის თანადამფუძნებელი და აღმასრულებელი დირექტორი;
ნინო კოძახიძე, მოწვეული პროფესორი, UGT ტექნოლოგიური კომპანიის ციფრული პროდუქტების ხელმძღვანელი;
ალექსი ტაბიძე, სამაგისტრო პროგრამის კურსდამთავრებული.

შეხვედრაზე გაეცნობით ინფორმაციას სამაგისტრო პროგრამის სტრუქტურაზე, სწავლების ფორმატსა და მეთოდებზე, მიღების პროცედურებსა და დასაქმების შესაძლებლობებზე. ასევე გექნებათ შესაძლებლობა კომენტარებში დასვათ თქვენთვის საინტერესო შეკითხვები და მიიღოთ ამომწურავი პასუხები ტექნოლოგიის სკოლის პროფესორებისა და ადმინისტრაციული პერსონალისგან.
გელოდებით 13 აგვისტოს, 20:00 საათზე.
შეხვედრა გაიმართება პლატფორმა Zoom-ის მეშვეობით.
შეხვედრის ბმული: https://bit.ly/3fTaNKg
2021 წელი

Live-საინფორმაციო შეხვედრა: ილიაუნის ადიქციის კვლევების სამაგისტრო პროგრამა
2021-08-25 15:00
25 აგვისტოს, 15:00 საათზე, ილიაუნის მეცნიერებათა და ხელოვნების ფაკულტეტი უმასპინძლებს საინფორმაციო შეხვედრას ადიქციის კვლევების სამაგისტრო პროგრამით დაინტერესებულ პირთათვის ფეისბუქლაივში.
ადიქციის კვლევების სამაგისტრო პროგრამაზე ისაუბრებენ ილიაუნის პროფესორები, ადიქციის კვლევების სამაგისტრო პროგრამის ლექტორები: ჯანა ჯავახიშვილი, დავით ოთიაშვილი და ირმა კირთაძე; მეცნიერებათა და ხელოვნების ფაკულტეტის ხარისხის სამსახურის სპეციალისტი ზვიად ზალიკიანი და ადიქციის კვლევების სამაგისტრო პროგრამის კურსდამთავრებული თამარ მღებრიშვილი.
ადიქციის კვლევები/ადიქტოლოგია თანამედროვე მულტიდისციპლინური, სწრაფად განვითარებადი დარგია, რომელიც შეისწავლის და უპასუხებს როგორც ნარკოტიკებთან დაკავშირებულ გამოწვევებს, ასევე აზარტულ თამაშებსა და ინტერნეტზე დამოკიდებულების პრობლემებს.
ილიაუნის ადიქციის კვლევების სამაგისტრო პროგრამა შექმნილია პრაღის ჩარლზის უნივერსიტეტის პირველი სამედიცინო ფაკულტეტის ადიქტოლოგიის დეპარტამენტთან თანამშრომლობით და ეფუძნება უახლეს მტკიცებულებასა და შესაბამის საერთაშორისო სტანდარტებს.
პროგრამაზე ჩაბარება შეუძლიათ სხვადასხვა დარგის წარმომადგენლებს – ფსიქოლოგებს, სოციალურ მუშაკებს, მედიკოსებს, პედაგოგებს, მედიასპეციალისტებს და ა.შ.
ადიქციის კვლევების კურსდამთავრებულებს შეუძლიათ დასაქმება როგორც საჯარო, ასევე არასამთავრობო სექტორის ისეთ სფეროებში, როგორებიცაა: ნარკოტიკებზე მოთხოვნისა და მოწოდების შემცირება, ნარკოვითარების მონიტორინგი, სხვადასხვა ადიქციის პრევენცია, მკურნალობა და ფსიქოსოციალური რეაბილიტაცია, ზიანის შემცირების სერვისები და სხვ.
ფეისბუქლაივის დროს მოგეცემათ შესაძლებლობა დასვათ შეკითხვები პროგრამის მოთხოვნების, სპეციფიკის, დასაქმების შესაძლებლობებისა და თქვენთვის მნიშვნელოვანი და საინტერესო სხვა საკითხების თაობაზე.
შეხვედრის ბმული: https://bit.ly/3myosKZ
დრო: 25 აგვისტო, 15:00 საათი
2021 წელი

UNILAB CYBERTALKS: ნარატივდიზაინის მაგია
2021-10-18 19:00
18 ოქტომბერს, 19:00 საათზე, ილიაუნის კიბერლაბორატორია უნილაბის ფეისბუქგვერდზე გაიმართება ლაივშეხვედრა თემაზე: „ნარატივდიზაინის მაგია“.
ნარატივდიზაინი, ახალი პროფესია, ყველა ტექნოლოგიურ გამოწვევას პასუხობს და დროდადრო უფრო მოთხოვნადი ხდება. ცოტა ხნის წინ ალბათ ბევრი ვერ იფიქრებდა, რომ ჩეთბოტის გამოყენება განათლების სფეროშიც კი შეიძლება. ღია ლექციაზე მოგიყვებით უნილაბის სტაჟირების ფარგლებში შექმნილ პროექტებზე, რომლებიც სწორედ განათლების თემას ეხება.
შეხვედრის სპიკერები იქნებიან:

მარიამ გოჩიაშვილი, უნილაბში ნარატივდიზაინის ლექტორი და ამავე მიმართულების სტაჟირების ხელმძღვანელი, „ანიმა ჩეთბოტიქსისა“ და განათლების სამინისტროს უფროსი ნარატივდიზაინერი;
ანა ფიცხელაური, უნილაბის ნარატივდიზაინის კურსისა და სტაჟირების პროგრამის კურსდამთავრებული, ნიკო ნიკოლაძის ჩეთბოტის შესაქმნელად გამართული ჰაკათონის ერთ-ერთი გამარჯვებული;
თორნიკე რობაქიძე, უნილაბის ნარატივდიზაინის კურსისა და სტაჟირების პროგრამის კურსდამთავრებული.

ნარატივდიზაინის მაგიური სამყაროსა და სტაჟირების პროგრამის შესახებ დეტალური ინფორმაციის მისაღებად შემოგვიერთდი უნილაბის Facebook-გვერდზე: https://bit.ly/3lzTLnw
2021 წელი

საჯარო დისკუსია – საქართველოს საზოგადოებრივი აზრის კვლევის ასოციაციის პრეზენტაცია
2021-10-25 13:18
25 ოქტომბერს საქართველოს საზოგადოებრივი აზრის კვლევის ასოციაცია გამართავს საჯარო დისკუსიას, რომელზეც განხილული იქნება ასოციაციის გეგმები და მიზნები.
საქართველოს საზოგადოებრივი აზრის კვლევის ასოციაცია პროფესიული გაერთიანებაა, რომლის მიზანია ხარისხიანი და მაღალეთიკური სტანდარტების შესაბამისად საზოგადოებრივი აზრისა და სხვა სამეცნიერო კვლევების ჩატარების ხელშეწყობა.
დისკუსია მიზნად ისახავს საქართველოს საზოგადოებრივი აზრის კვლევის ასოციაციის ცნობადობის გაზრდას.
მოხსენებებით წარდგებიან ილიას სახელმწიფო უნივერსიტეტის რექტორი, პროფესორი გიგა ზედანია, საქართველოს საზოგადოებრივი აზრის კვლევის ასოციაციის პრეზიდენტი, პროფესორი გიორგი გვალია და ასოციაციის ვიცე-პრეზიდენტი და CRRC საქართველოს დირექტორი კობა თურმანიძე, USAID Georgia-სა და საერთაშორისო რესპუბლიკური ინსტიტუტის წარმომადგენლები.
დისკუსიას მოდერაციას გაუწევს საქართველოს საზოგადოებრივი აზრის კვლევის პუბლიკაციების კომიტეტის ხელმძღვანელი, პროფესორი ნინო პატარაია.
2021 წელი

UNILAB CYBERTALKS: პროგრამირების შესაძლებლობები
2021-10-25 19:00
25 ოქტომბერს, 19:00 საათზე, ილიაუნის კიბერლაბორატორია უნილაბის ფეისბუქგვერდზე გაიმართება ლაივშეხვედრა თემაზე: პროგრამირების შესაძლებლობები.
ლექციაზე მოგიყვებით:

რა შესაძლებლობებს გაძლევს პროგრამირების სწავლა?
რამდენად მოთხოვნადია პითონის პროგრამირების სპეციალისტი საქართველოსა და საერთაშორისო ბაზარზე;
გაგიზიარებთ, რა უნარებსა და გამოცდილებას მიიღებ, თუ პითონის სტაჟირების პროგრამას უნილაბში გაივლი;
მოგიყვებით აქამდე განხორციელებული პროექტების შესახებ.

შეხვედრის სპიკერები იქნებიან:
თემო ჩიჩუა, ილიაუნის კიბერლაბორატორია უნილაბის პითონის მიმართულების ხელმძღვანელი, AnimaChatbotic-ის კოდმწერი;
გიორგი კვარაცხელია, უნილაბის პითონის სტაჟირების პროგრამის კურსდამთავრებული და AnimaChatbotic-ის ბექ-ენდ დეველოპერი;
დენისი სანტურიანი, AnimaChatbotic-ის ბექ-ენდ დეველოპერი, უნილაბის პითონის კურსისა და სტაჟირების პროგრამის კურსდამთავრებული.
დეტალური ინფორმაციის მისაღებად შემოგვიერთდი უნილაბის Facebook-გვერდზე: https://bit.ly/3lzTLnw
2021 წელი

UNILAB CYBERTALKS: გრაფიკული დიზაინი
2021-11-01 19:00
1 ნოემბერს, 19:00 საათზე, ილიაუნის კიბერლაბორატორია უნილაბის ფეისბუქგვერდზე გაიმართება ლაივშეხვედრა თემაზე: გრაფიკული დიზაინი.
გრაფიკული დიზაინი ვიზუალური კომუნიკაციაა. მისი საშუალებით შეძლებთ კომპლექსური იდეა მხოლოდ ერთი გრაფიკული გამოსახულებით გამოხატოთ, რაც ძირითადად ტექსტისა და სურათის ოსტატური და ჰარმონიული კომბინირებით მიიღწევა.
ლექციაზე მოგიყვებით, პრაქტიკაში როგორ ვიყენებთ ამ პროფესიას და ვისაუბრებთ უნილაბის სტაჟირების დროს შექმნილ პროექტებზე.
შეხვედრის სპიკერები იქნებიან:

ნენე არაბული, ილიაუნის კიბერლაბორატორია უნილაბის გრაფიკული დიზაინის კურსის ლექტორის ასისტენტი და ამავე მიმართულების სტაჟირების მენტორი;
ნიკა ინასარიძე, კომპიუტერული დიზაინისა და დაზგური გრაფიკის სტუდენტი, უნილაბის გრაფიკული დიზაინის კურსისა და სტაჟირების კურსდამთავრებული, კომპანიის „მაქსინეიაი” ჯუნიორ გრაფიკული დიზაინერი.

თუ გრაფიკული დიზაინი შენთვის საინტერესო სფეროა, შემოგვიერთდი უნილაბის Facebook-გვერდზე https://bit.ly/3lzTLnw
2021 წელი

საერთაშორისო კონფერენცია - www.21scon.org
2021-11-02 15:05
2022 წლის 18-19 მარტს ბრაზილიის ქიმიის საზოგადოებისა და სამხრეთ ბრაზილიის ქიმიის ჟურნალის Periódico Tchê Química ორგანიზებით დაგეგმილია მრავალპროფილიანი სამეცნიერო ონლაინ კონფერენციის ჩატარება. ილიას სახელმწიფო უნივერსიტეტის პროფესორი ქეთევან კუპატაძე ამ საზოგადოებისა და ჟურნალის, ასევე კონფერენციის სამეცნიერო კოლეგიის წევრია.
შესავალი
2022 წლის სამხრეთ ბრაზილიის ქიმიის ჟურნალის კონფერენცია კულტურული ღონისძიებაა, ორგანიზებული სამხრეთ ბრაზილიის ქიმიის ჟურნალის Periódico Tchê Química-სა და სხვა პარტნიორების მიერ ქიმიის სამხრეთ ბრაზილიის ჟურნალის თითქმის 30-წლიანი არსებობის აღსანიშნავად.
კონფერენციის მიზანია ავტორები უზრუნველყოს ისეთი სივრცით, რომელშიც მათ შეეძლებათ წარდგნენ სამეცნიერო კომუნიკაციის სხვადასხვა ფორმის გამოყენებით, როგორებიცაა: პოსტერის პრეზენტაცია, მთლიანი ნაშრომის, ასევე გაფართოებული ამონარიდის გამოქვეყნება და წინასწარ ჩაწერილი პოსტერის პრეზენტაცია (დაახლოებით 5 წუთამდე).
კონფერენციის სტრუქტურა ისეა შედგენილი, რომ მეტი მნიშვნელობა მიანიჭოს ავტორის ნაშრომს, და არა მის ფინანსურ ინვესტიციას. შედეგად, რაც უფრო დიდია ავტორის ჩართულობა კონფერენციაში, მით ნაკლებია მისი ფინანსური ვალდებულება (მეტის სანახავად იხილეთ გადასახადებისა და ფასდაკლებების სექცია).
კონფერენციის ვებგვერდი განახლების პროცესშია. თუ გაქვთ დამატებითი კითხვები, გთხოვთ დაგვიკავშირდეთ. ველით თქვენს გამოხმაურებას.
სამეცნიერო პროგრამა
კონფერენცია დაიწყება პარასკევს, 18 მარტს, 10:00 საათზე, გახსნის ცერემონიით და პლენარული ლექციით. ლანჩის შემდეგ, 14:00-ზე, შეხვედრა განახლდება და გაგრძელდება 18.30 საათამდე კონფერენციებითა და მოწვეული ლექტორებით. ხუთშაბათს, 15 დეკემბერს, კონფერენცია დაიწყება 10:00 საათზე ორი პლენარული ლექციით. ლანჩის შემდეგ, 14:00 საათზე, შეხვედრა განახლდება და გაგრძელდება 18.30 საათამდე მოწვეული ლექტორების მონაწილეობითა და ზეპირი პოსტერების პრეზენტაციებით (ლექტორები დადასტურების პროცესში არიან).
კონფერენციის დახურვა იგეგმება შაბათს, 19 მარტს, 16:00 საათზე დაჯილდოების ცერემონიით და იმ ნაშრომების არჩევით, რომლებიც ღია წვდომის ჟურნალში უფასოდ გამოქვეყნდება.
მნიშვნელოვანია აღინიშნოს, რომ კოვიდ 19 პანდემიის გამო კონფერენციის ვებგვერდი მუდმივ განახლებასა და გაუმჯობესების პროცესშია.
ვებგვერდი: https://bit.ly/3weO0j4
გაფართოებული რეფერატისა და პრეზენტაციის წარდგენის ბოლო ვადა: 2022 წლის 30 იანვარი
კონფერენციის ჩატარების თარიღი: 2022 წლის 18-19 მარტი
სრული ხელნაწერის წარდგენის ბოლო ვადა: 2022 წლის 30 მარტი
მთავარი თემები

ქიმიის კლასიკური დარგები (ანალიტიკური ქიმია, ბიოლოგიური/ბიოქიმია, ქიმიური ინჟინერია, არაორგანული ქიმია, ორგანული ქიმია, ფიზიკური ქიმია)
ბირთვული ქიმია, საწვავები, ძრავა, პროპულსია, ენერგიის შენახვა, ბატარეები, ელექტროქიმია
ქიმიომეტრია, სტატისტიკა, მათემატიკა*, ფიზიკა*
ინჟინერია*, მასალების ქიმია, სამრეწველო მეცნიერებები, პეტროქიმია;
სამედიცინო ქიმია, ბიოორგანული ქიმია, ბიოფიზიკური ქიმია, ბიოლოგიური მეცნიერებები*, ბიოორგანული ქიმია, ოდონტოლოგია*, ნივთიერებების ბოროტად გამოყენება
გეოქიმია, აგროქიმია, მინერალოგია
ფარმაცევტული მეცნიერებები, ფარმაკოლოგია, წამლების აღმოჩენა
სხვა თემები, რომლებიც მოითხოვს წინასწარ შეთანხმებას

*= ის შემთხვევები, როცა კვლევა ეხება ქიმიურ მიდგომას

სამართალი** (აქტუალური თემები)
გარემოსდაცვითი კანონები. აუმჯობესებენ ისინი ადამიანის მდგომარეობას?
კიბერნეტიკული სამართლიანობა. შეიძლება AI-ის ინტეგრირება უზენაეს სასამართლოში?
გაკოტრების სამართალი + კოვიდ 19. არსებობს ამ საკითხის ანტიდოტი?
საგადასახადო სამართალი. როგორ შეუძლიათ დამარცხებულ სახელმწიფოებს ლაფერის მრუდის რეალობის გადალახვა?
წყლის ფტორირება კანონმდებლობის აღსრულებით. სავარაუდო სარგებელი აჭარბებს გვერდით მოვლენებს, მაგალითად, როგორიცაა კოგნიტიური შესაძლებლობების სავარაუდო შემცირება? არის თუ არა დრო, გადაიხედოს ბრაზილიური კანონი?
ფილოსოფია და მეცნიერების ისტორია**

**ეს ორი სპეციალური სექცია გამოქვეყნდება სამართლის, საჯარო პოლიტიკისა და ადამიანური მეცნიერებების ჟურნალში

სამეცნიერო განათლება (ქიმია, ფიზიკა, მათემატიკა, ინჟინერია, ბიოლოგია…)

შედეგები და დაჯილდოება

დოქტორი იონესკუს ჯილდო (16 საუკეთესო ხელნაწერისათვის, 2 ქეისი თითო ძირითად თემაზე. გაგზავნილი ფოსტის მიერ);
დასწრების ციფრული სერტიფიკატი (სრული ნაშრომის მოდალობა. გაგზავნილი ი-მეილით);
დასწრების ციფრული სერტიფიკატი (პოსტერის მოდალობა (PPT პრეზენტაცია) და Pitch წინასწარ ჩაწერილი პრეზენტაცია. გაგზავნილი ელექტრონული ფოსტით);
სრული ნაშრომები გამოქვეყნებულია სამხრეთ ბრაზილიის ჟურნალში ქიმია;
18 საუკეთესო ხელნაწერი გამოქვეყნდება Periódico Tchê Química- ში (1806-0374) ყოველგვარი ხარჯის გარეშე. ეს გაკეთდება შემდეგი გადანაწილების მიხედვით: 6 ნაშრომს აირჩევს საგამომცემლო კომისია, 6 ნაშრომი შეირჩევა კენჭისყრით, 6 ნაშრომი აირჩევა ბრაზილიის ფარგლებს გარეთ გამომცემლების მიერ. * სამართლისა და ფილოსოფიისა და მეცნიერების ისტორიის სპეციალური კატეგორიები ვერ მიიღებს ამ შესაძლებლობას, ვინაიდან ისინი არ ეკუთვნის Periódico Tchê Química-ის თემატიკას.
ამონარიდებისა და პოსტერების წიგნი (ISBN-ის ჩათვლით). ციფრული ვერსია ხელმისაწვდომი იქნება უფასოდ ჩამოსატვირთად. ბეჭდური ვერსია კი უნდა გამოიწეროთ.
ნაშრომების 100% გამოიცემა DOI-ის მითითებით.

2021 წელი

მიჰალ ბ. პარადოვსკის მოხსენება „მასწავლებლები და სტუდენტები Covid-19-ის პანდემიის პირობებში: რა ფაქტორებმა შეუწყო ხელი ან შეაფერხა საგანგებო დისტანციურ სწავლებაზე გადასვლა?“
2021-11-04 14:00
4 ნოემბერს, 14:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტის ორგანიზებით გაიმართება მიჰალ ბ. პარადოვსკის, ვარშავის უნივერსიტეტის გამოყენებითი ლინგვისტიკის ასოცირებული პროფესორის, მოხსენება თემაზე:
(უცხოური ენის) მასწავლებლები და სტუდენტები Covid-19-ის პანდემიის პირობებში: რა ფაქტორებმა შეუწყო ხელი ან შეაფერხა საგანგებო დისტანციურ სწავლებაზე გადასვლა?
მომხსენებლის შესახებ
მიჰალ ბ. პარადოვსკი ვარშავის უნივერსიტეტის გამოყენებითი ლინგვისტიკის ასოცირებული პროფესორია. იგი მასწავლებელთა გადამზადებაზეც მუშაობს. მისი კვლევითი ინტერესის სფეროებია: მეორე ენის ათვისება, უცხოური ენის სწავლება, მულტილინგვალიზმი, ტრანსლინგვიზმი, ინგლისური, როგორც lingua franca, საზღვარგარეთ სწავლა, სოციალური ქსელების ანალიზი, კორპუსის ლინგვისტიკა და დისტანციური სწავლება საგანგებო რეჟიმში.
ამ დროისთვის მიწვეული პროფესორის სტატუსით დაახლოებით 190 ლექცია და სემინარი აქვს ჩატარებული მსოფლიოს სხვადასხვა ქვეყანაში. ბოლო წლებში მისი რედაქტორობით გამოიცა ნაშრომთა კრებულები: Teaching Languages off the Beaten Track და Productive Foreign Language Skills for an Intercultural World. ავტორია მონოგრაფიისა: M/Other Tongues in Language Acquisition, Instruction, and Use.
მოხსენების შესახებ
მოკლე მოხსენებაში პროფესორი პარადოვსკი წარმოადგენს Covid-19-ის პანდემიის პირობებში საგანგებო დისტანციურ სწავლებაზე გადასვლასთან დაკავშირებული კვლევის შედეგებს. კვლევის ფარგლებში გამოიკითხა 6000 ენის შემსწავლელი და მასწავლებელი, ასევე სტუდენტები, რომლებსაც ძირითად სპეციალობად ლინგვისტიკა აქვთ არჩეული, და 118 ქვეყნის ლექტორი. მომხსენებელი განიხილავს დისტანციურ სწავლა-სწავლებაზე გადასვლასთან დაკავშირებულ სხვადასხვა ასპექტს, ასევე მულტილინგვალიზმის როლს სტრესთან გამკლავებისთვის საჭირო ქცევებისა და განწყობების მართვაში.
დრო: 4 ნოემბერი, 14:00 საათი
ფორმატი: დისტანციური, პლატფორმა ზუმის საშუალებით
შეხვედრაზე დასწრების მონაცემები
შეხვედრის ბმული: https://bit.ly/3COBBow
Meeting ID: 834 7022 1812
Passcode: [REDACTED]
2021 წელი

მიჰალ ბ. პარადოვსკის მოხსენება: კორპუსი, როგორც აუცილებელი რესურსი მთარგმნელისთვის
2021-11-04 14:30
4 ნოემბერს, 14:30 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტის ორგანიზებით გაიმართება მიჰალ ბ. პარადოვსკის, ვარშავის უნივერსიტეტის გამოყენებითი ლინგვისტიკის ასოცირებული პროფესორის, მოხსენება თემაზე: „კორპუსი, როგორც აუცილებელი რესურსი მთარგმნელისთვის“.
მომხსენებლის შესახებ
მიჰალ ბ. პარადოვსკი ვარშავის უნივერსიტეტის გამოყენებითი ლინგვისტიკის ასოცირებული პროფესორია. იგი მასწავლებელთა გადამზადებაზეც მუშაობს. მისი კვლევითი ინტერესის სფეროებია: მეორე ენის ათვისება, უცხოური ენის სწავლება, მულტილინგვალიზმი, ტრანსლინგვიზმი, ინგლისური, როგორც lingua franca, საზღვარგარეთ სწავლა, სოციალური ქსელების ანალიზი, კორპუსის ლინგვისტიკა და დისტანციური სწავლება საგანგებო რეჟიმში.
ამ დროისთვის მიწვეული პროფესორის სტატუსით დაახლოებით 190 ლექცია და სემინარი აქვს ჩატარებული მსოფლიოს სხვადასხვა ქვეყანაში. ბოლო წლებში მისი რედაქტორობით გამოიცა ნაშრომთა კრებულები: Teaching Languages off the Beaten Track და Productive Foreign Language Skills for an Intercultural World. ავტორია მონოგრაფიისა: M/Other Tongues in Language Acquisition, Instruction, and Use.
მოხსენების შესახებ
პროფესორ პარადოვსკის მოხსენება შეეხება კორპუსის ლინგვისტიკის მნიშვნელობას ენის სპეციალური მიზნებისთვის სწავლებისა და დარგობრივი ტექსტების თარგმნის სფეროში. ენის კორპუსების ზოგადი მიმოხილვის შემდეგ იგი წარმოადგენს მაგალითებს იურიდიული და კულინარიული თემატიკის ტექსტებიდან.
დრო: 4 ნოემბერს, 14:30 საათი
ფორმატი: დისტანციური, პლატფორმა ზუმის საშუალებით
შეხვედრაზე დასწრების მონაცემები
შეხვედრის ბმული: https://bit.ly/3COBBow
Meeting ID: 834 7022 1812
Passcode: [REDACTED]
2021 წელი

სამეცნიერო-საანგარიშო კონფერენცია: მეხსიერების ადგილები და ქართული ნაციონალური იდენტობის სიმბოლური გარემო
2021-11-05 18:00
5 ნოემბერს, 18:00 საათზე, ილიას სახელმწიფო უნივერსიტეტი ონლაინ უმასპინძლებს სამეცნიერო-საანგარიშო კონფერენციას „მეხსიერების ადგილები და ქართული ნაციონალური იდენტობის სიმბოლური გარემო“.
კონფერენციაზე წარმოდგენილი იქნება შოთა რუსთაველის საქართველოს ეროვნული სამეცნიერო ფონდის ფუნდამენტური კვლევებისათვის სახელმწიფო სამეცნიერო გრანტის (N FR17_624) ფარგლებში შესრულებული სამეცნიერო პროექტის კვლევის შედეგები.
პროექტის დასახელებაა „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“.
ჰუმანიტარული და სოციალური მეცნიერებების სხვადასხვა დისციპლინის (ისტორია, პოლიტიკის მეცნიერებები, სოციოლოგია, კულტურის კვლევები, შედარებითი ლიტერატურისმცოდნეობა) წარმომადგენლები, ილიას სახელმწიფო უნივერსიტეტისა (წამყვანი ორგანიზაცია) და ივ. ჯავახიშვილის სახელობის თბილისის სახელმწიფო უნივერსიტეტის (თანამონაწილე ორგანიზაცია) პროფესორები და ახალგაზრდა მკვლევრები ამ სამეცნიერო პროექტზე 2018-2021 წლებში მუშაობდნენ.
შესრულებული კვლევების საფუძველზე მიმდინარე წელს დაიბეჭდა საერთაშორისო რეფერირებადი აკადემიური ჟურნალის Caucasus Survey-ს სპეციალური ნომერი Rethinking Memory Sites and Symbolic Realms of Georgian National Identity. ილიას სახელმწიფო უნივერსიტეტის გამომცემლობაში დასაბეჭდად მზადდება ამავე ნაშრომების ქართულენოვანი კრებული.
სპეციალურ ნომერსა და კრებულში შემავალი თითოეული ნაშრომი საერთო ინტერდისციპლინურ ჩარჩოში თავსდება და ერთმანეთს ავსებს. ავტორები მათ მიერ განხილულ მეხსიერების ადგილებს ქართული კომპლექსური სიმბოლური გარემოს ინტეგრალურ და ურთიერთდაკავშირებულ სტრუქტურულ ელემენტებად მოიაზრებენ. შესაბამისად, ცალკეულ ნაშრომებს შორის ბევრი შეხების და გადაკვეთის წერტილია საკვლევი საკითხების, კონცეპტებისა და თეორიული მიდგომების თვალსაზრისით, რამაც ქართული საისტორიო ცოდნის, კოლექტიური მეხსიერებისა და ეროვნული იდენტობის ურთიერთმიმართების საინტერესო სურათი წარმოაჩინა.
კონფერენციის პროგრამა ხელმისაწვდომია ბმულზე: https://bit.ly/3wtc7e1
შეხვედრა ჩატარდება დისტანციურად პროგრამა ზუმის მეშვეობით და მასზე დასწრებას შეძლებთ მისამართზე: https://bit.ly/3BA4Tp8
ასევე უზრუნველყოფილი იქნება პირდაპირი ტრანსლირება ილიას სახელმწიფო უნივერსიტეტის ფეისბუქის ოფიციალურ გვერდზე, მისამართზე: https://www.facebook.com/Iliauni
კვლევების შესახებ
კვლევებში გამოკვეთილია თანამედროვე ქართული ნაციონალიზმის წარმოქმნისა და დინამიკის გარდამტეხი მომენტები მე-19 საუკუნის მეორე ნახევრიდან დღემდე. გენეალოგიური პერსპექტივა საშუალებას იძლევა ქართული საზოგადოების კოლექტიური მეხსიერების ფორმირების ეტაპებს დავაკვირდეთ სხვადასხვა პოლიტიკური კონიუნქტურის კონტექსტში:

საქართველოში რუსეთის იმპერიული მმართველობის პერიოდში ქართული ნაციონალიზმის გენეზისის დროს (მე-19 ს. მეორე ნახევრიდან);
პირველი რესპუბლიკის, ერის სახელმწიფოს მშენებლობის მოკლე მონაკვეთში (1918-1921);
საბჭოთა პერიოდის რადიკალური და ხშირად ტრავმული ტრანსფორმაციების ხანაში (1921-1991);
პოსტსაბჭოთა ეპოქაში, როდესაც კოლექტიური მეხსიერების მორიგი, ფუნდამენტური რეკონფიგურაციის ყოვლისმომცველი პროცესი დაიწყო.

კონკრეტულად, ავტორებისა და მომხსენებლების ფოკუსში მოექცა უმნიშვნელოვანესი მეხსიერების ადგილები, რომლებიც განაპირობებენ ქართული საზოგადოების ისტორიულ ცნობიერებას და კოლექტიურ მეხსიერებას, მათ შორის:

ილია ჭავჭავაძე, როგორც სიმბოლური ფიგურა და მეხსიერების ადგილი;
ქართველ მწერალთა და საზოგადო მოღვაწეთა მთაწმინდის პანთეონი;
სტალინის ძეგლები, როგორც კონფლიქტური მეხსიერების ადგილები;
თბილისის, როგორც ქართული ნაციონალური იდენტობისა და კულტურული მეხსიერების სიმბოლური არე;
დავით IV აღმაშენებლის და დიდგორის ბრძოლის ნარატივი, როგორც საქართველოს ტერიტორიული მთლიანობის შესახებ ისტორიული წარმოდგენების წყარო;
ეროვნული იდენტობისა და მეხსიერების ადგილების კონსტრუირება ამერიკის შეერთებულ შტატებსა და გერმანიაში მცხოვრებ ქართველ იმიგრანტებში.

დრო: 5 ნოემბერი, 18:00-20:30 საათი
ფორმატი: დისტანციური, პლატფორმა ზუმის საშუალებით მისამართზე https://bit.ly/3BA4Tp8
2021 წელი

UNILAB CYBERTALKS: ციფრული კომუნიკაციები
2021-11-08 20:00
თანამედროვე ტექნოლოგიებმა კომუნიკაციები ციფრულ რეალობაში გადმოანაცვლა და ბიზნესისა და მომხმარებლის შეხვედრის წერტილად ინტერნეტსივრცე შეარჩია.
8 ნოემბერს, 20:00 საათზე, უნილაბის ფეისბუქგვერდზე გამართულ ლაივშეხვედრაზე ამ სფეროთი დაინტერესებულთ ილიაუნის კიბერლაბორატორია უნილაბის გამოცდილი მენტორები ყველა კითხვაზე ამომწურავად უპასუხებენ.
ლექციაზე იმოგზაურებთ ციფრული კომუნიკაციების ლაბირინთებში და შეიტყობთ, როგორ იპოვოთ მომხმარებლამდე მიმავალი გზა.
მომხსენებლები გაგიზიარებენ, რა უნარებსა და გამოცდილებას შეიძენ, თუ ციფრული კომუნიკაციების სტაჟირების პროგრამას უნილაბში გაივლი და მოგიყვებიან აქამდე განხორციელებული პროექტების შესახებ.
ლექციის სპიკერები:

მარიამ მიხანაშვილი, უნილაბის მარკეტინგისა და კომუნიკაციების სპეციალისტი, უნილაბის ციფრული კომუნიკაციების სტაჟირების ხელმძღვანელის ასისტენტი;
ელენე ჯიქიძე, უნილაბის სტაჟირების პროგრამის კურსდამთავრებული, ილიაუნის სოციალური მარკეტინგის მენეჯერის ასისტენტი, უნილაბის ციფრული კომუნიკაციების სტაჟირების მენტორი;
სალომე ნინაშვილი, უნილაბის სტაჟირების პროგრამის კურსდამთავრებული, კომპიუტერული განვითარების კურსის ლექტორი, უნილაბის ციფრული კომუნიკაციების სტაჟირების მენტორი.

შემოგვიერთდი, თუ კიბერარმიაში შემობიჯებას გეგმავ და გადაწყვეტილების მიღებამდე კითხვებზე პასუხები გჭირდება.
ფეისბუქგვერდი: https://bit.ly/3lzTLnw
2021 წელი

გლობალური მეწარმეობის კვირეული
2021-11-11 19:00
ილიას სახელმწიფო უნივერსიტეტი მე-6 წელია უერთდება გლობალური მეწარმეობის ქსელის (GEN) ინიციატივას და მონაწილეობს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 180-ზე მეტ ქვეყანაში იმართება. მისი პარტნიორია 20 000-ზე მეტი ორგანიზაცია. კვირეულის ფარგლებში მსოფლიოს მასშტაბით 40 000-ზე მეტი ღონისძიება იგეგმება, რომლებშიც 10 მილიონზე მეტი ადამიანი მიიღებს მონაწილეობას.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
8-14 ნოემბერს ილიას სახელმწიფო უნივერსიტეტი ორგანიზებას გაუწევს ღონისძიებებს, სემინარებსა და საჯარო ლექციებს, რომლებიც პანდემიის გამო ონლაინ გაიმართება.
კვირეულის ღონისძიებებზე დასწრება შეუძლია ნებისმიერ დაინტერესებულ პირს.
კვირეულის განრიგი:

თემა: Tech Talk
დრო: 11 ნოემბერი, 19:00 საათი
მომხსენებელი: არჩილ ლაზარიაშვილი, WeScan Georgia-ს თანადამფუძნებელი
ადგილი: ფაბლაბ ილიაუნის ფეისბუქგვერდი
ვრცლად: https://bit.ly/3obbj9H

თემა: startup night
დრო: 12 ნოემბერი, 19:00 საათი
მომხსენებელი: გიორგი ჩუგოშვილი, სტარტაპ Phubber-ის თანადამფუძნებელი
ადგილი: ფაბლაბ ილიაუნის ფეისბუქგვერდი
ვრცლად: https://bit.ly/3GRyHSj

თემა: მდგრადი განვითარება მეწარმეობაში
დრო: 13 ნოემბერი, 19:00 საათი
მომხსენებლები:

მარიამ ფესვიანიძე,პარკი არ მინდას დამფუძნებელი;
სანდრო ლილუაშვილი,კომპანია ტენეს დამფუძნებელი

ადგილი: ფაბლაბ ილიაუნის ფეისბუქგვერდი
ვრცლად: https://bit.ly/3q3XQTG

2021 წელი

გლობალური მეწარმეობის კვირეული: Tech Talk
2021-11-11 19:00
11 ნოემბერს, 19:00 საათზე, ილიას სახელმწიფო უნივერსიტეტისა და IEEE სტუდენტური კლუბის ორგანიზებით გლობალური მეწარმეობის კვირეულის ფარგლებში ონლაინ წარმოგიდგენთ საჯარო ლექციას Tech Talk-ი.
მომხსენებელი, WeScan Georgia-ს თანადამფუძნებელი არჩილ ლაზარიაშვილი, გაგვაცნობს ინფორმაციას კომპანიის შესახებ, დეტალურად მოგვიყვება მისი საქმიანობის შესახებ – როგორ მიმდინარეობს სამუშაო პროცესი, ფოტოგრამეტრიული აეროგადაღება, მონაცემთა დამუშავება შესაბამისი პროგრამების მეშვეობით.
WeScan Georgia გვთავაზობს რეალობის ახალი განზომილებას 3D ფოტორეალისტური სკანირების საშუალებით, თანამედროვე მეთოდით, რომელიც გარშემო არსებული სინამდვილის ციფრულ სამყაროში გადატანას ემსახურება.
შეხვედრის დრო: 11 ნოემბერი, 19:00 საათი
შეხვედრის ადგილი: ფაბლაბ ილიაუნის ფეისბუქგვერდი
დასწრება შეუძლია ნებისმიერ დაინტერესებულ პირს.
2021 წელი

გლობალური მეწარმეობის კვირეული: startup night
2021-11-12 12:00
12 ნოემბერს, 19:00 საათზე, ილიას სახელმწიფო უნივერსიტეტისა და IEEE სტუდენტური კლუბის ორგანიზებით გლობალური მეწარმეობის კვირეულის ფარგლებში ონლაინ გაიმართება საჯარო ლექცია “startup night”.
შეხვედრის მომხსენებელი იქნება სტარტაპ Phubber-ის თანადამფუძნებელი გიორგი ჩუგოშვილი, რომელიც მოგიყვებათ საკუთარი წარმატების შესახებ, ასევე კომპანიის სიახლეებსა და დაბრკოლებებზე.
„Phubber“, ციფრული პლატფორმა სოციალური შოპინგისთვის, მომხმარებელს საშუალებას აძლევს, თავისი გარდერობი ონლაინმაღაზიად აქციოს. ის 2019 წლიდან არსებობს და დღეს საქართველოში ტანსაცმლისა და ფეხსაცმლის ყველაზე დიდი ონლაინმაღაზიაა.
აღნიშნული ქართული სტარტაპი მსოფლიოს უმსხვილესი აქსელერატორის 500 სტარტაპის ტოპ 5 საუკეთესო კომპანიაში მოხვდა.
შეხვედრის დრო: 12 ნოემბერი, 19:00 საათი
შეხვედრის ადგილი: ფაბლაბ ილიაუნის ფეისბუქგვერდი
დასწრება შეუძლია ნებისმიერ დაინტერესებულ პირს.
2021 წელი

განაცხადების მიღება საერთაშორისო კონფერენციაში „კვლევიდან პრაქტიკამდე“ მონაწილეობის მისაღებად
2021-11-12 12:25
2022 წლის 29-31 ივლისს ილიას სახელმწიფო უნივერსიტეტი უმასპინძლებს საუნივერსიტეტო სწავლების გაუმჯობესების (IUT) პროგრამის მიერ ორგანიზებულ 47-ე ყოველწლიურ ჰიბრიდულ კონფერენციას „კვლევიდან პრაქტიკამდე“.
კონფერენციაში მონაწილეობის მსურველთა განაცხადები მიიღება 2021 წლის 10 დეკემბრის ჩათვლით.
კონფერენციის თემატიკა
რა შეიძლება გავაკეთოთ, რომ კარგმა პედაგოგიურმა კვლევამ სწავლება გააუმჯობესოს? რისი გაკეთება შეიძლება იმისათვის, რომ პროცესის უწყვეტობა უზრუნველყოთ – აუდიტორიაში მიღებული ინფორმაცია პრაქტიკაში იქნეს გამოყენებული და ამ პროცესმა ხელი შეუწყოს ახალი კვლევითი კითხვების ფორმირებას, რომლებიც ახალი ინფორმაციის მოძიების საჭიროებას გააჩენს და ამგვარად შევძლებთ, გავერკვეთ, რა გვგონია, რომ „ვიცით“, რა მიმართულებები უნდა მიეცეს ახალ კვლევას, რათა უკეთ ვემსახუროთ სტუდენტებსა და სწავლების პროცესში ჩართულ პირებს ყოველდღიური საქმიანობაში. სხვა სიტყვებით რომ ვთქვათ, როგორ შეუძლია 21-ე საუკუნის კვლევას განაგრძოს სწავლა-სწავლების პროცესის გაუმჯობესება.
ეს კითხვები გასდევს ლაიტმოტივად IUT კონფერენციას „კვლევიდან პრაქტიკამდე“.
განაცხადების მიღებასთან დაკავშირებული დეტალები
კონფერენციაში მონაწილეობისთვის განაცხადების მიღება გაგრძელდება 2021 წლის 10 დეკემბრის ჩათვლით.
განაცხადები მიიღება სხვადასხვა ფორმატით – შესაძლებელია ჰქონდეს ნაშრომის, პლაკატის, დისკუს-პანელის, სამუშაო შეხვედრისა და მრგვალი მაგიდის ფორმა.
დეტალური ინფორმაცია განაცხადების მიღებასა და კონფერენციაში მონაწილეობასთან დაკავშირებით ხელმისაწვდომია ბმულზე: www.iutconference.com.
2021 წელი

ამერიკის ფედერალური მოსამართლის, ვირჯინია ქოვინგთონის საჯარო ლექცია
2021-11-13 16:00
13 ნოემბერს, 16:00 საათზე, ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აშშ-ის საერთაშორისო განვითარების სააგენტოს (USAID) მხარდაჭერით განხორციელებულ პროგრამასთან „კანონის უზენაესობის მხარდაჭერა საქართველოში“ (PROLoG) თანამშრომლობით გიწვევთ ამერიკის ფედერალური მოსამართლის, ვირჯინია ქოვინგთონის საჯარო ლექციაზე.
ლექცია ჰიბრიდულ ფორმატში გაიმართება და მასზე დასწრება შესაძლებელი იქნება როგორც ფიზიკურ სივრცეში, ისე დისტანციურად პლატფორმა ზუმის საშუალებით.
ლექციაზე ნებისმიერი ფორმატით დასწრების მსურველებმა საჭიროა წინასწარ გაიაროთ ონლაინრეგისტრაცია არაუგვიანეს ამა წლის 11 ნოემბრისა (23:59 საათი).
რეგისტრაცია შესაძლებელია ბმულზე: https://tinyurl.com/3mh2v5fh
გაითვალისწინეთ: ღონისძიებაზე ფიზიკურ სივრცეში დასწრებას შეძლებს მხოლოდ 30 რეგისტრირებული პირი, რომლებსაც ადრე ექნებათ რეგისტრაცია გავლილი, ამასთან აკმაყოფილებენ / დააკმაყოფილებენ კორონავირუსის პანდემიის პირობებში ღონისძიებაზე დასწრებისთვის მოქმედ მოთხოვნებს. *
საჯარო ლექციაზე დასწრების მსურველები 12 ნოემბერს მიიღებთ თქვენ მიერ მითითებულ ელექტრონულ ფოსტაზე:

შეხვედრის ბმულს დისტანციურ ფორმატში მონაწილეობისთვის;
შეხვედრის ადგილს ფიზიკურად დასწრებისთვის.

მომხსენებლის შესახებ
მოსამართლე ვირჯინია ქოვინგთონი ფლორიდის შუა ოლქის ფედერალური სასამართლოს მოსამართლედ 2004 წლის 7 სექტემბერს დაინიშნა. მოსამართლედ წარდგენიდან მალევე სენატმა მისი კანდიდატურა თანამდებობაზე დაამტკიცა. ის გახდა პირველი ლათინო ამერიკული წარმოშობის მოსამართლე, რომელმაც ფლორიდის შუაოლქში ეს თანამდებობა დაიკავა. ვირჯინია ქოვინგთონს აქვს მსოფლიოს სხვადასხვა ქვეყანაში მუშაობის მრავალწლიანი გამოცდილება. მუშაობდა მოსამართლეებთან ლათინური ამერიკის ქვეყნებში, ისეთ თემებზე, როგორებიცაა სასამართლო ეთიკა და სასამართლო მენეჯმენტი. მიღებული აქვს სხვადასხვა ჯილდო, მათ შორის – გამორჩეული სამსახურისა და მრავალწლიანი საზოგადოებრივი მოღვაწეობისთვის.
ლექციის შესახებ
საზოგადოებრივი რწმენა სასამართლო ხელისუფლების დამოუკიდებლობისა და მიუკერძოებლობის დემოკრატიული საზოგადოების უმთავრეს ღირებულებას წარმოადგენს. ლექციაზე მოსამართლე ქოვინგთონთან ერთად ვისაუბრებთ დამოუკიდებელი სასამართლოს მნიშვნელობაზე, მიმოვიხილავთ აშშ-ის უზენაესი სასამართლოს მიერ მიღებულ პრეცედენტულ გადაწყვეტილებებს. ღონისძიების მეორე ნაწილი დაეთმობა დისკუსიას და მოსამართლე უპასუხებს აუდიტორიის შეკითხვებს.
მოდერატორი
თამარ გურჩიანი, ილიაუნის სამართლის სკოლის ასოცირებული პროფესორი, ადამიანის უფლებათა მიმართულების ხელმძღვანელი
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 13 ნოემბერი, 16:00 საათი
ფორმატი: ჰიბრიდული

*ფიზიკურ სივრცეში ღონისძიებაზე დასწრებასთან დაკავშირებული მოთხოვნები
ღონისძიებაზე დასწრება დასაშვებია სრულად ვაქცინირებული პირებისთვის წინასწარ წარმოდგენილი ორჯერადი აცრის დამადასტურებელი დოკუმენტის საფუძველზე. აუცრელი პირები ლექციაზე დაიშვებიან ადგილზე ჩატარებული სწრაფი ტესტის უარყოფითი პასუხის საფუძველზე. ტესტირებასთან დაკავშირებულ ხარჯებს დაფარავს ორგანიზატორი. საჭიროებისას სწრაფი ტესტირება ჩატარდება ორგანიზატორის ხარჯით. სწრაფი ტესტირების საჭიროების შემთხვევაში გთხოვთ 15:30 საათზე გამოცხადდეთ უნივერსიტეტში, მეილზე მიღებულ მისამართზე.
2021 წელი

გლობალური მეწარმეობის კვირეული: მდგრადი განვითარება მეწარმეობაში
2021-11-13 19:00
13 ნოემბერს, 19:00 საათზე, ილიას სახელმწიფო უნივერსიტეტისა და IEEE სტუდენტური კლუბის ორგანიზებით გლობალური მეწარმეობის კვირეულის ფარგლებში ონლაინ გაიმართება საჯარო ლექცია „მდგრადი განვითარება მეწარმეობაში“.
შეხვედრაზე წარმატებული ანტრეპრენერები მოგიყვებიან თავიანთი საქმიანობის, მოტივაციისა და გამოცდილების შესახებ.
შეხვედრის მომხსენებლები იქნებიან: პარკი არ მინდას დამფუძნებელი მარიამ ფესვიანიძე და ტენეს დამფუძნებელი სანდრო ლილუაშვილი
ტენე კომპანია ჯინვენტორის მიერ შექმნილი პირველი ქართული და ამავდროულად მსოფლიოში პირველი „მწვანე“ USB კაბელია, რომელიც მეორადი ნარჩენებისგან მზადდება და მიზნად ისახავს გარემოს დაბინძურების წინააღმდეგ ბრძოლას.
პარკი არ მინდა ეკოსაგანმანათლებლო პროექტია, რომლის მიზანია შემოგთავაზოთ ყოვლისმომცველი ინფორმაცია და გადაწყვეტილებები საქართველოში ეკოლოგიურად უფრო სუფთა ცხოვრებისათვის.
შეხვედრის დრო: 13 ნოემბერი, 19:00 საათი
შეხვედრის ადგილი: ფაბლაბ ილიაუნის ფეისბუქგვერდი
დასწრება შეუძლია ნებისმიერ დაინტერესებულ პირს
2021 წელი

საჯარო დისკუსია: პროფესიული ეთიკისა და ქცევის კოდექსის პრეზენტაცია
2021-11-22 17:00
22 ნოემბერს საქართველოს საზოგადოებრივი აზრის კვლევის ასოციაცია გამართავს საჯარო დისკუსიას, რომელზეც განხილული იქნება პროფესიული ეთიკისა და ქცევის კოდექსი, შემუშავებული საერთაშორისო ექსპერტებისა და ქართველი მკვლევრების მონაწილეობით და ილიას სახელმწიფო უნივერსიტეტის, USAID საქართველოსა და HICD-ის მხარდაჭერით.
დეტალური განრიგი იხილეთ ბმულზე: https://bit.ly/3nivEKT
პროფესიული გაერთიანება საქართველოს საზოგადოებრივი აზრის კვლევის ასოციაციის მიზანია ხარისხიანი და მაღალეთიკური სტანდარტების შესაბამისად საზოგადოებრივი აზრისა და სხვა სამეცნიერო კვლევების ჩატარების ხელშეწყობა.
დისკუსიის დროს განიხილება მკვლევრისა და კვლევითი ორგანიზაციების პროფესიული პასუხისმგებლობა და მოვალეობები, პროფესიული ქცევის ზოგადი პრინციპები, გამჟღავნების წესები საზოგადოებრივი აზრისა და თვისებრივი კვლევებისთვის, ასევე Edison Research-ის მიერ საქართველოში ჩატარებული ეგზიტპოლები, როგორც მაღალეთიკური კვლევის მაგალითი. მოხსენებებით გამოვლენ საქართველოს საზოგადოებრივი აზრის კვლევის ასოციაციის წევრები, კვლევითი ორგანიზაციების წარმომადგენლები და მკვლევრები.
შეხვედრის მონაცემები
შეხვედრის ბმული: https://bit.ly/3CbdtuY
Meeting ID: 829 6668 5058
Passcode: [REDACTED]
სამუშაო ენა: ქართული
დრო: 22 ნოემბერი, 17:00-19:00
ფორმატი: დისტანციური, პლატფორმა ზუმის გამოყენებით; პირდაპირი ტრანსლაცია (ლაივი) ილიას სახელმწიფო უნივერსიტეტის ფეისბუქის გვერდზე
2021 წელი

საერთაშორისო კონფერენცია „რა არის საბჭოთა პოსტსაბჭოთა სივრცეში“
2021-11-30 12:09
არასამთავრობო ორგანიზაცია „რუსეთის კვლევის ცენტრი“ კონრად ადენაუერის სახელობის ფონდის ფინანსური მხარდაჭერით და ილიას სახელმწიფო უნივერსიტეტთან პარტნიორობით 30 ნოემბერს-1 დეკემბერს გამართავს საერთაშორისო კონფერენციას „რა არის საბჭოთა პოსტსაბჭოთა სივრცეში“.
კონფერენციის შესახებ
კონფერენცია ეძღვნება რუსეთისა და რეგიონის პოლიტიკაში წარსულისა და აწმყოს კავშირების გაგებას და მიზნად ისახავს მოგონებებს, ისტორიულ დისკურსებსა და სოციალურ პრაქტიკებს შორის ურთიერთდამოკიდებულების დადგენას მოცემულ გეოგრაფიულ ზონაში და ასახავს რეგიონის მომავალს.
კონფერენციაზე მრავალი სხვადასხვა დისციპლინის მეცნიერი შეაფასებს პოსტსაბჭოთა სახელმწიფოების მრავალფეროვან პოლიტიკურ ტრაექტორიებს და გამოკვეთს ამ სახელმწიფოთა თანამედროვე პოსტსაბჭოთა მახასიათებლებს, რომლებიც არცთუ ისე შორეული საერთო წარსულიდან გამომდინარეობს.
კონფერენციის განრიგი ხელმისაწვდომია ბმულზე: https://bit.ly/30XJo5I
კონფერენციის ჩატარების ფორმატი და მონაწილეობა
კონფერენცია ჩატარდება დისტანციურად პლატფორმა ზუმის გამოყენებით.
დასწრების მონაცემები

30 ნოემბერი, 2021
გახსნა: 09:00-10:00
კონფერენციის გახსნაზე დასწრება შესაძლებელი იქნება ბმულზე: https://bit.ly/30tW0Ba
30 ნოემბერი, 2021
კონფერენციის პირველი და მეორე პანელები: 15:30-19:15
კონფერენციის პირველ და მეორე პანელებზე დასწრება შესაძლებელი იქნება ბმულზე: https://bit.ly/3DhNROz

1 დეკემბერი, 2021
კონფერენციის მესამე, მეოთხე და მეხუთე პანელები: 13:00-18:55
კონფერენციის მესამე, მეოთხე და მეხუთე პანელებზე დასწრება შესაძლებელი იქნება ბმულზე: https://bit.ly/3DoZ9AE

სამუშაო ენები: ქართული, ინგლისური (უზრუნველყოფილი იქნება სინქრონული თარგმანი)
დასწრება თავისუფალია.
2021 წელი

სამართლის თვე
2021-12-02 18:00
ილიაუნის იმიტირებული სასამართლო პროცესების კლუბისა და სამართლის ასოცირებული პროფესორის თინათინ გოლეთიანის ეგიდით წარმოგიდგენთ საერთაშორისო სამართლის თვეს: აღნიშნული პროექტის ფარგლებში დეკემბრის თვეში, ყოველკვირეულად საერთაშორისო სამართლის წამყვანი სპეციალისტები წაიკითხავენ ლექციებს საერთაშორისო სამართლის სხვადასხვა აქტუალურ თემებზე. ლექციები შეეხება ისეთ საკითხებს, როგორიც არის მოქალქეობის არქონის ფენომენი, ოკუპაცია, არბიტრაჟი და ა.შ.
პირველი ლექცია, რომელიც გახსნის საერთაშორისო სამართლის თვეს, ეხება მოქალაქეობის არქონის ფენომენს და მას წაიკითხავს ქალბატონი სალომე ქუსიკაშვილი (გაეროს ლტოლვილთა უმაღლესი კომისარიატის წარმომადგნელობა საქართველოში; მრჩეველი სამართლებრივ საკითხებში).
ლექცია ჩატარდება 2 დეკემბერს, 18:00 ილიაუნის A405 აუდიტორიაში.
ქვეყანაში არსებული ეპიდვითარების გათვალისწინებით ლექციაზე დამსწრე სტუდენტთა რაოდენობა არის შეზღუდული. შესაბამიად, იჩქარეთ, დარეგისტრირდით, რათა არ გამოტოვოთ ეს ძალიან საინტერესო ლექცია! აქვე გაცნობებთ, რომ ლექციაზე დამსწრეებმა უნდა წარმოადგინონ მწვანე პასპორტი.
ლექციაზე დასწრებისთვის რეგისტრაციის ბმული:
https://docs.google.com/forms/d/e/1FAIpQLScX-I5h4ZWvKX8I1a-K2QpPkYeVuNairaqojBUtykgLjcVLtw/viewform?usp=pp_url

პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ შემაჯამებელი შეხვედრა
2021-12-03 15:30
3 დეკემბერს, ჩეხეთის რესპუბლიკის კარიტასი და ილიას სახელმწიფო უნივერსიტეტის ბავშვის განვითარების ინსტიტუტი ჩეხეთის განვითარების სააგენტოს მიერ დაფინანსებული პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ შემაჯამებელ შეხვედრას გამართავენ.
ვრცლად პროექტის შესახებ: https://bit.ly/3cBPGdl
დრო: 16:00 – 17:30
ფორმატი: ჰიბრიდული (უზრუნველყოფილი იქნება Live ილიას სახელმწიფო უნივერსიტეტისა და ილიაუნის ბავშვის განვითარების ინსტიტუტის ფეისბუქის გვერდებზე)
შეხვედრაზე დასასწრებად ეწვიეთ ზუმის ბმულს: https://bit.ly/3rozB3f
განრიგი

15:45 – რეგისტრაცია
16:00 – 16:10 – მისალმება
ნინო დობორჯგინიძე, პროფესორი, ილიას სახელმწიფო უნივერსიტეტის ვიცე-რექტორი
პეტრა მოჟიჩევა, ჩეხეთის განვითარების სააგენტო, საქართველოს პროგრამის ხელმძღვანელი
თამილა ბარკალაია, საქართველოს დევნილთა, შრომის, ჯანმრთელობის და სოციალური დაცვის მინისტრის მოადგილე
იან ბლინკა, ჩეხეთის რესპუბლიკის კარიტასის მისიის ხელმძღვანელი
16:10 – 17:00 – 2015 – 2021 წლების მიღწევები და გამოწვევები
პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ ანგარიში
რუსუდან ჩხუბიანიშვილი, პროექტის მენეჯერი
ილიას სახელმწიფო უნივერსიტეტის ბავშვის განვითარების ინსტიტუტსა და ჩეხეთის რესპუბლიკის კარიტასს შორის პარტნიორობის მნიშვნელობა
ნინო ცინცაძე, ბავშვის განვითარების ინსტიტუტის ხელმძღვანელი
„აუტიზმის სპექტრის აშლილობების პრევალენტობა, კლინიკური თავისებურებები და რისკ-ფაქტორები საქართველოში“ – კვლევის წინასწარი შედეგები
მაია გაბუნია, ბავშვთა ასაკის შეზღუდული შესაძლებლობების აკადემიის თავმჯდომარე
ქცევის გამოყენებითი ანალიზი (ABA) – საქართველოს ქცევის ანალიტიკოსთა ასოციაციის ანგარიში
გვანცა ჩვამანია, ასოციაციის მოქმედი თავმჯდომარე
ილიას სახელმწიფო უნივერსიტეტის საერთაშორისო სასერტიფიკატო კურსი ქცევის გამოყენებით ანალიზში – თინათინ ჭინჭარაული, ილიას სახელმწიფო უნივერსიტეტის პროფესორი, სერტიფიკატების გადაცემა კურსდამთავრებულებისთვის
17:00 – 17:30 დისკუსია, სამომავლო გეგმები

პროექტის შესახებ
ჩეხეთის რესპუბლიკის კარიტასის მიერ განხორციელებული პროექტი მიზნად ისახავდა აუტიზმის სპექტრის მქონე პირების სერვისების გაფართოებასა და გაუმჯობესებას, ასევე, სფეროს სპეციალისტების პროფესიულ გაძლიერებას. ჩეხეთის კარიტასმა პროექტი ჩეხეთის განვითარების სააგენტოს ფინანსური მხარდაჭერით (255 000 ევრო) და ილიას სახელმწიფო უნივერსიტეტის ბავშვის განვითარების ინსტიტუტსა და ბავშვთა ასაკის შეზღუდულ შესაძლებლობათა აკადემიასთან მჭიდრო თანამშრომლობით განახორციელა. პროექტი შემუშავდა საქართველოს ოკუპირებული ტერიტორიებიდან დევნილთა, შრომის, ჯანმრთელობის და სოციალური დაცვის სამინისტროსთან ერთად, აღნიშნულ სფეროში მთავრობის პრიორიტეტების გათვალისწინებით.
პროექტის შედეგად განხორციელებული მნიშვნელოვანი მიღწევები:

საქართველოს მასშტაბით ოჯახის ექიმები და ჯანდაცვის სპეციალისტები მომზადნენ აუტიზმის სპექტრის რისკის ადრეულ ეტაპზე გამოვლენაში.
საქართველოს ხუთ რეგიონს აუტიზმის სპექტრის გამოვლენისათვის საჭირო, დიაგნოსტიკის „ოქროს სტანდარტად“ მიჩნეული, ე.წ. ADOS ინსტრუმენტი გადაეცა და შესაბამისი სპეციალისტები მის გამოყენებაში მომზადნენ.
ABA სპეციალისტებმა გაიარეს ტრენინგები ბავშვთა შეფასების პროფესიონალური ინსტრუმენტების (ABLLS-R და EFL) გამოყენებაში, რომლებიც აუცილებელია ABA თერაპიის სრულფასოვანი განხორციელებისათვის.
დაფინანსდა 15 სპეციალისტი, რომელმაც ქცევის თერაპიის სუპერვიზორის კვალიფიკაციის მოსაპოვებლად საჭირო საერთაშორისო სასერტიფიკატო კურსი გაიარა.
ABA-ის პარალელურად აუტიზმის ჩარევის ორი ალტერნატიული მიდგომა – დენვერის ადრეული ჩარევის მოდელი და SCERTS-ის (სოციალური კომუნიკაცია, ემოციური რეგულაცია, ტრანსაქციული მხარდაჭერა) მოდელი დაინერგა, გადამზადნენ სპეციალისტები.
საქართველოს სამ საპილოტე საბავშვო ბაღს წარედგინა ინკლუზიური განათლების მოდელი, გადამზადნენ სპეციალური მასწავლებლები და საბავშვო ბაღის აღმზრდელები.
სხვადასხვა მუნიციპალიტეტს წარედგინა აუტიზმის პროგრამის განფასების მოდელი. შესაბამისად, ზოგიერთმა მათგანმა ამ პროგრამისთვის საჭირო ბიუეჯეტი გამოყო, ზოგმა კი გაზარდა, როგორც პროგრამაში ჩართული ბენეფიციარების, ისე თერაპიისთვის საჭირო საათების რაოდენობა.
2018 წელს ჯანდაცვის სამინისტრომ „აუტიზმის გამოვლენის, დიაგნოსტიკის და მართვის“ ეროვნული პროტოკოლი დაამტკიცა.
2020 წელს ჯანდაცვის სამინისტრომ „აუტიზმის მქონე პირთა მომსახურების მინიმალური სტანდარტები“ დაამტკიცა.
ქცევის ანალიტიკოსთა ასოციაციამ შეიმუშავა და პარლამენტს წარუდგინა საკანონმდებლო ინიციატივა, რომელიც, დამტკიცების შემთხვევაში, ქცევის ანალიტიკოსთა საქმიანობის რეგულირებას გამოიწვევს.

ინტერაქტიული წიგნების ჰაკათონი მოსწავლეებისთვის
2021-12-06 13:44
24-26 დეკემბერს მთელი საქართველოს მოსწავლეებს შესაძლებლობა ექნებათ მონაწილეობა მიიღონ ინტერაქტიული წიგნების ჰაკათონში, რომელსაც ორგანიზებას გაუწევენ ილიას სახელმწიფო უნივერსიტეტი და ანიმაჩეთბოტიქსი რომელიც, შექმნილი ეპიდსიტუაციიდან გამომდინარე, დისტანციურად ჩატარდება.
ჰაკათონის მიზანია შეიქმნას მომავლის ინტერაქტიული წიგნები, რომლებიც მკითხველს პერსონაჟებსა და ავტორებთან უშუალო ინტერაქციის საშუალებას მისცემს.
ციფრული რეალობა შესაძლებლობას გვაძლევს ლიტერატურული გმირების ენობრივ ასლებთან დიალოგი ჩვენთვის სასურველი მიმართულებით წარვმართოთ და ვკითხოთ მათ ყველაფერი, რაც გვაინტერესებს.
ჰაკათონის ფარგლებში შექმნილი ჩეთბოტები ინტერაქტიული წიგნების ბიბლიოთეკის ვებგვერდზე (https://iel.iliauni.edu.ge/) განთავსდება და მათთან საუბარი ნებისმიერ მსურველს შეეძლება.
ვის შეუძლია ჰაკათონში მონაწილეობა?
ჰაკათონში მონაწილეობა შეუძლიათ საშუალო საგანმანათლებლო დაწესებულებების დამამთავრებელი კლასების (VIII-XII კლასები) მოსწავლეებს.
როგორ მივიღო მონაწილეობა ჰაკათონში?
ჰაკათონში მონაწილეობისთვის საჭიროა 2021 წლის 23 დეკემბრამდე შეავსოთ ონლაინ სარეგისტრაციო ფორმა.
აპლიკაციის შევსების ბოლო ვადა: 2021 წლის 22 დეკემბერი, 23:59 საათი
სააპლიკაციო ფორმა: https://bit.ly/3DezuJM
რა ფორმატით ჩატარდება ჰაკათონი?
შექმნილი ვითარებიდან გამომდინარე, ჰაკათონი დისტანციურ ფორმატში ჩატარდება პლატფორმა ზუმის გამოყენებით.
სწრაფი ბმულები

ინტერაქტიული წიგნების ჰაკათონის ღია ლექცია : ჩემი ნარატიული თავგადასავალი
ინტერაქტიული წიგნების ჰაკათონის ღია ლექცია: ჩეთბოტების შექმნის ისტორია
ინტერაქტიული წიგნების ჰაკათონის ღია ლექცია: პერსონალური გაციფრულების ხელოვნება
ინტერაქტიული წიგნების ჰაკათონის საინფორმაციო შეხვედრა
ინტერაქტიული წიგნების ბიბლიოთეკა

2021 წელი

საჯარო დისკუსია – „გამჭვირვალობის სტანდარტების მნიშვნელობა საზოგადოებრივი აზრის კვლევებში“
2021-12-06 14:00
6 დეკემბერს საქართველოს საზოგადოებრივი აზრის კვლევის ასოციაცია გამართავს საჯარო დისკუსიას, რომელზეც განხილული იქნება გამჭვირვალობის სტანდარტების შემუშავების მნიშვნელობა კვლევების ხარისხის გაუმჯობესების მიზნით.
საქართველოს საზოგადოებრივი აზრის კვლევის ასოციაცია პროფესიული გაერთიანებაა, რომლის მიზანია ხარისხიანი და მაღალეთიკური სტანდარტების შესაბამისად საზოგადოებრივი აზრისა და სხვა სამეცნიერო კვლევების ჩატარების ხელშეწყობა.
დისკუსიის დროს განსახილველ საკითხებს შორისაა გამჭვირვალობის სტანდარტები, მათი შემუშავებისა და განვითარების გზები, გამჭვირვალობის სტანდარტების მონიტორინგისა და აღსრულების მექანიზმები. ასევე, მიმოხილული იქნება კვლევითი ორგანიზაცია BCG-ის მიერ განხორციელებული კვლევებისას გამჭვირვალობის სტანდარტების გამოყენების პრაქტიკა. მოხსენებებით წარდგებიან საქართველოს საზოგადოებრივი აზრის კვლევის ასოციაციის წევრები, კვლევითი ორგანიზაციების წარმომადგენლები და მკვლევრები.
იხილეთ განრიგი ბმულზე: https://bit.ly/2ZRgG5L
დრო: 6 დეკემბერი, 14:00-16:00 საათი
ფორმატი: დისტანციური, უზრუნველყოფილი იქნება Live ილიას სახელმწიფო უნივერსიტეტის ფეისბუქგვერდზე
2021 წელი

საჯარო დისკუსია – „გამჭვირვალობის სტანდარტების მნიშვნელობა საზოგადოებრივი აზრის კვლევებში“
2021-12-06 15:14
2021 წლის 6 დეკემბერს საქართველოს საზოგადოებრივი აზრის კვლევის ასოციაცია გამართავს საჯარო დისკუსიას, რომელზეც განხილული იქნება გამჭვირვალობის სტანდარტების შემუშავების მნიშვნელობა კვლევების ხარისხის გაუმჯობესების მიზნით.
საქართველოს საზოგადოებრივი აზრის კვლევის ასოციაცია პროფესიული გაერთიანებაა, რომლის მიზანია ხარისხიანი და მაღალეთიკური სტანდარტების შესაბამისად საზოგადოებრივი აზრისა და სხვა სამეცნიერო კვლევების ჩატარების ხელშეწყობა.
დისკუსიის დროს განსახილველ საკითხებს შორისაა გამჭვირვალობის სტანდარტები, მათი შემუშავებისა და განვითარების გზები, გამჭვირვალობის სტანდარტების მონიტორინგისა და აღსრულების მექანიზმები. ასევე, მიმოხილული იქნება კვლევითი ორგანიზაცია BCG-ის მიერ განხორციელებული კვლევებისას გამჭვირვალობის სტანდარტების გამოყენების პრაქტიკა. მოხსენებებით წარდგებიან საქართველოს საზოგადოებრივი აზრის კვლევის ასოციაციის წევრები, კვლევითი ორგანიზაციების წარმომადგენლები და მკვლევრები.

პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ შემაჯამებელი შეხვედრა
2021-12-08 12:03
3 დეკემბერს, შშმ პირთა საერთაშორისო დღეს, ჩეხეთის რესპუბლიკის კარიტასმა და ილიას სახელმწიფო უნივერსიტეტის ბავშვის განვითარების ინსტიტუტმა გამართეს ჩეხეთის განვითარების სააგენტოს მიერ დაფინანსებული პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ შემაჯამებელი შეხვედრა.
ღონისძიება გახსნეს ილიას სახელმწიფო უნივერსიტეტის ვიცე-რექტორმა ნინო დობორჯგინიძემ, ილიაუნის ბავშვის განვითარების დირექტორმა ნინო ცინცაძემ, ჩეხეთის რესპუბლიკის კარიტასის მისიის ხელმძღვანელმა იან ბლინკამ.
პროექტი მიზნად ისახავდა აუტიზმის სპექტრის მქონე პირებისათვის ხარისხიანი და ხელმისაწვდომი სერვისების უზრუნველყოფას, ასევე სფეროს სპეციალისტების პროფესიულ გაძლიერებას მთელი ქვეყნის მასშტაბით.
შემაჯამებელ შეხვედრაზე ჩეხეთის რესპუბლიკის კარიტასის პროექტის მენეჯერმა, რუსუდან ჩხუბიანიშვილმა დამსწრე საზოგადოებას პროექტის ფარგლებში 2015-2021 წლებში მიღწეული შედეგები და მუშაობის პროცესის გამოწვევები გააცნო. ბავშვის განვითარების ინსტიტუტის ხელმძღვანელმა, ნინო ცინცაძემ კი ექვსწლიანი პარტნიორობის შედეგად სფეროს მხარდასაჭერად გადადგმული ნაბიჯების მნიშვნელობაზე, სერვისების ხარისხის გაუმჯობესებასა და გამრავალფეროვნებაზე ისაუბრა.
შეხვედრის ერთ-ერთი უმნიშვნელოვანესი ნაწილი პროექტის ფარგლებში ჩატარებული კვლევის „აუტიზმის სპექტრის აშლილობების პრევალენტობა, კლინიკური თავისებურებები და რისკ-ფაქტორები საქართველოში“ წინასწარი შედეგების წარდგენა იყო. კვლევისას გამოკვეთილ ტენდენციებზე ისაუბრა ბავშვთა ასაკის შეზღუდული შესაძლებლობების აკადემიის თავმჯდომარემ და პროექტის ექსპერტმა, მაია გაბუნიამ, ქცევის ანალიტიკოსთა ასოციაციის მოქმედმა თავმჯდომარემ, გვანცა ჩვამანიამ კი წარადგინა ანგარიში ქცევის გამოყენებითი ანალიზის კუთხით და საზოგადოებას ასოციაციის საკანონმდებლო ინიციატივის მნიშვნელობის შესახებ უამბო. დამტკიცების შემთხვევაში ინიციატივა დაარეგულირებს ქცევის ანალიტიკოსთა საქმიანობას.
„ილიას სახელმწიფო უნივერსიტეტი დაარსების დღიდან ახორციელებს ქვეყნისთვის, რეგიონისთვის, სასიცოცხლოდ მნიშვნელოვან კვლევით და საგანმანათლებლო პროექტებს. განსაკუთრებულად გამოვყოფდი ჩვენი სოციალური პასუხისმგებლობით ნაკარნახევ პროექტებს. ეს სტრატეგიაშიც საგანგებოდ არის აღნიშნული და გულისხმობს თანაბარი შესაძლებლობების შექმნას, ამ მიმართულებით კვლევას, სწავლებას. ილიაუნის ბავშვის განვითარების ინსტიტუტი უნიკალურია მთელი რეგიონის მასშტაბით, ეს მართლაც გამორჩეული სივრცეა, რომელიც ერთი სამეცნიერო გუნდის ხელმძღვანელობით სთავაზობს როგორც სასწავლო-საგანმანათლებლო, ისე კვლევით და სერვისის ნაწილს. სწორედ ამ მიზნით შეიქმნა ბავშვის განვითარების ინსტიტუტი, რომელიც სამივე მიმართულებით სასიცოცხლოდ მნიშვნელოვან რესურსებს ქმნის. ასეთი ფართო ფუნქციის შეძენა, ინსტიტუტის დაარსება, რომელიც სრულფასოვნად ახერხებს მუშაობას, წარმოუდგენელია დიდი საერთაშორისო პარტნიორების მხარდაჭერის გარეშე. ასეთი მხარდამჭერი იყო ჩეხეთის რესპუბლიკის კარიტასი.“ ნინო დობორჯგინიძე, ილიაუნის ვიცე-რექტორი.
„პროექტი ძალიან მნიშვნელოვანია საქართველოში აუტიზმის სპექტრის მქონე პირებისთვის, რადგან მათი მომსახურების სერვისი ქვეყნის მასშტაბით საგრძნობლად გაუმჯობესდა. ჩვენ სხვადასხვა მიმართულებით ვთანამშრომლობდით ბევრ დაინტერესებულ მხარესთან – საქართველოს შრომის, ჯანმრთელობისა და სოციალური დაცვის სამინისტროსთან, ილიაუნის ბავშვის განვითარების ინსტიტუტთან რეგიონში სხვადასხვა სერვისის მიწოდების შეთავაზების კუთხით. ეროვნულ დონეზე მხარი დავუჭირეთ აუტიზმის სპექტრის მქონე პირთა მომსახურების სტანდარტებს, შეიქმნა ზოგადი ჩარჩო სერვისის ყველა მიმწოდებლისთვის, რათა უზრუნველყოფილი იქნეს ხარისხიანი მომსახურება აუტიზმის სპექტრის მქონე ბავშვებისთვის, ასევე მუნიციპალურ დონეზე.“ იან ბლინკა, ჩეხეთის რესპუბლიკის კარიტასის მისიის ხელმძღვანელი.
„პროექტის მიზანია საქართველოში აუტიზმის სპექტრის მქონე პირებისთვის ხელშემწყობი გარემოს ჩამოყალიბება, ასევე აუტიზმის სპექტრის მქონე ბავშვებთან მომუშავე სპეციალისტების კვალიფიკაციის ამაღლება და მათი პროფესიული განვითარება, რათა მათ ხარისხიანი მომსახურება გაუწიონ ბენეფიციარებს. ჩვენი მიზანია აგრეთვე სკოლამდელი ინკლუზიური განათლების ხელშეწყობა საქართველოს საბავშვო ბაღებში. პროექტი დაიწყო 2015 წელს. იმ დროს სერვისი ხელმისაწვდომი იყო მხოლოდ თბილისში, რეგიონებშიც არსებობდა სერვისები, თუმცა არ იყო ხარისხიანი. ჩვენ მიზნად დავისახეთ რეგიონების გაძლიერება ამ მიმართულებით, რისთვისაც აქტიურად გამოვიყენეთ ილიას სახელმწიფო უნივერსიტეტის ექსპერტიზა. მისი სპეციალისტების მეშვეობით რეგულარული სუპერვიზია ხორციელდებოდა ადგილზე, ადგილობრივი აუტიზმის ცენტრებისთვის. ხარისხის უზრუნველყოფისათვის ჩვენი ხელშეწყობით დამტკიცდა აუტიზმის გამოვლენისა და მართვის პროტოკოლი, რომელსაც სპეციალისტები და პირველადი ჯანდაცვის რგოლის წარმომადგენლები აქტიურად იყენებენ, ჯანდაცვის სამინისტრომ კი დაამტკიცა მომსახურების მინიმალური სტანდარტი, სახელმძღვანელო მუნიციპალიტეტებისათვის, იციან რა სტანდარტს უნდა აკმაყოფილებდეს მათ მიერ მიწოდებული სერვისი ბავშვებისათვის, მაგრამ ღიად რჩება მოზარდებისა და მოზრდილი აუტიზმის სპექტრის მქონე პირების მდგომარეობა, ვინაიდან მათთვის სერვისი არ არსებობს, რაც ძალიან გვაწუხებს. გვინდა, რომ პროექტი გაგრძელდეს ამ მიმართულებით – ვეძებთ სახელმწიფოს მხარდაჭერასა და ახალ დონორებს, რომლებიც შეიძლება დაინტერესდნენ ამ საკითხით.“ რუსუდან ჩხუბიანიშვილი, პროექტის „აუტიზმის სპექტრის მქონე პირებისათვის სერვისების გაფართოება და გაუმჯობესება საქართველოში“ მენეჯერი.
„ჩეხეთის კარიტასის პროექტში მონაწილეობამ ილიას სახელმწიფო უნივერსიტეტის ბავშვის განვითარების ინსტიტუტს მისცა საშუალება, ორი ახალი, თანამედროვე და ძალიან მნიშვნელოვანი, მოდელი დაენერგა აუტიზმის მქონე ბავშებისათვის. ერთი დენვერის ადრეული დასაწყისის მოდელია, მეორე – სერცმოდელი. პირველი 2-დან 5 წლამდე ბავშვებისთვის არის, მეორე – 2-დან 12 წლამდე ბავშვებისთვის. ძალიან მნიშვნელოვანია, რომ უზრუნველყოფილია მდგრადობა იმ თვალსაზრისით, რომ სერვისი უკვე მიმდინარეობს, მალე კვლევა დაიწყება დენვერთან დაკავშირებით, ხოლო სერცი სასწავლო პროგრამის ნაწილი გახდა.“ ნინო ცინცაძე, ილიაუნის ბავშვის განვითარების ინსტიტუტი ხელმძღვანელი.
ღონისძიების დასასრულს ილიას სახელმწიფო უნივერსიტეტის პროფესორმა თინათინ ჭინჭარაულმა ქცევის გამოყენებით ანალიზში უნივერსიტეტის საერთაშორისო სასერტიფიკატო კურსის კურსდამთავრებულებს სერტიფიკატები გადასცა.
ჩეხეთის რესპუბლიკის კარიტასის მიერ განხორციელებული პროექტი მიზნად ისახავდა აუტიზმის სპექტრის მქონე პირების სერვისების გაფართოებასა და გაუმჯობესებას, ასევე სფეროს სპეციალისტების პროფესიულ გაძლიერებას.
ჩეხეთის კარიტასმა პროექტი ჩეხეთის განვითარების სააგენტოს ფინანსური მხარდაჭერით (255 000 ევრო) და ილიას სახელმწიფო უნივერსიტეტის ბავშვის განვითარების ინსტიტუტსა და ბავშვთა ასაკის შეზღუდულ შესაძლებლობათა აკადემიასთან მჭიდრო თანამშრომლობით განახორციელა. პროექტი შემუშავდა საქართველოს ოკუპირებული ტერიტორიებიდან დევნილთა, შრომის, ჯანმრთელობის და სოციალური დაცვის სამინისტროსთან ერთად, აღნიშნულ სფეროში მთავრობის პრიორიტეტების გათვალისწინებით.
პროექტის ძირითადი მიღწევები:

ქვეყნის მასშტაბით ოჯახის ექიმები და ჯანდაცვის სპეციალისტები მომზადნენ აუტიზმის სპექტრის რისკის გამოვლენაში;
საქართველოს ხუთ რეგიონს აუტიზმის სპექტრის გამოვლენისათვის საჭირო, დიაგნოსტიკის „ოქროს სტანდარტად“ მიჩნეული, ე.წ. ADOS ინსტრუმენტი გადაეცა და შესაბამისი სპეციალისტები მის გამოყენებაში გადამზადნენ;
ABA სპეციალისტებმა გაიარეს ტრენინგები ბავშვთა შეფასების ინსტრუმენტების (ABLLS-R and EFL) გამოყენებაში, რომლებიც აუცილებელია ABA თერაპიის სრულფასოვანი განხორციელებისათვის;
დაფინანსდა 15 სპეციალისტი, რომლებმაც ქცევის თერაპიის სუპერვიზორის კვალიფიკაციის მოსაპოვებლად საჭირო საერთაშორისო სასერტიფიკატო კურსი გაიარეს;
ABA-ის პარალელურად აუტიზმის ჩარევის ორი ალტერნატიული მიდგომა – დენვერის ადრეული ჩარევის მოდელი და SCERTS-ის (სოციალური კომუნიკაცია, ემოციური რეგულაცია, ტრანსაქციული მხარდაჭერა) მოდელი დაინერგა, გადამზადნენ სპეციალისტები;
საქართველოს სამ საპილოტე საბავშვო ბაღს წარედგინა ინკლუზიური განათლების მოდელი, გადამზადნენ სპეციალური მასწავლებლები და საბავშვო ბაღის აღმზრდელები;
სხვადასხვა მუნიციპალიტეტს წარედგინა აუტიზმის პროგრამის განფასების მოდელი, შესაბამისად, ზოგიერთმა მათგანმა ამ პროგრამისთვის საჭირო ბიუეჯეტი გამოყო, ზოგმა კი გაზარდა როგორც პროგრამაში ჩართული ბენეფიციარების, ისე თერაპიისთვის საჭირო საათების რაოდენობა;
2018 წელს ჯანდაცვის სამინისტრომ „აუტიზმის გამოვლენის, დიაგნოსტიკის და მართვის“ ეროვნული პროტოკოლი დაამტკიცა;
2020 წელს ჯანდაცვის სამინისტრომ „აუტიზმის მქონე პირთა მომსახურების მინიმალური სტანდარტები“ დაამტკიცა;
ქცევის ანალიტიკოსთა ასოციაციამ შეიმუშავა და პარლამენტს წარუდგინა საკანონმდებლო ინიციატივა, რომელიც, თუ დამტკიცდა, დაარეგულირებს ქცევის ანალიტიკოსთა საქმიანობას.

ვრცლად პროექტის შესახებ: https://bit.ly/3cBPGdl
2021 წელი

საინფორმაციო შეხვედრა: ინტერაქტიული წიგნების ჰაკათონი
2021-12-09 19:00
9 დეკემბერს, 19:00 საათზე, ინტერაქტიული წიგნების ჰაკათონში მონაწილეობით დაინტერესებულ მოსწავლეებს ილიას სახელმწიფო უნივერსიტეტი და ანიმა ჩეთბოტიქსი გიწვევთ საინფორმაციო შეხვედრაზე.
შეხვედრაზე გაეცნობი ინფორმაციას, როგორ შექმნა მოლაპარაკე პროგრამები საკუთარი ძალებით, როგორ გააცოცხლო საყვარელი პერსონაჟები თუ ავტორები ციფრულ სამყაროში.
თუ გსურს სკოლაში სწავლის პარალელურად შეიძინო პროფესია და შეუერთდე ახალგაზრდა ნარატივდიზაინერების გუნდს, გელოდებით დისტანციურ საინფორმაციო შეხვედრაზე, რომელზეც შევეცდებით ჰაკათონთან დაკავშირებით ყველა შეკითხვას ამომწურავად ვუპასუხოთ.
ინტერაქტიული წიგნების ჰაკათონში მონაწილეობა შეუძლიათ VIII-XII კლასის მოსწავლეებს.
ინტერაქტიული წიგნების ჰაკათონის შესახებ დეტალური ინფორმაციისთვის: https://bit.ly/31AJnEO
დრო: 9 დეკემბერი, 19:00 საათი
ფორმატი: დისტანციური
ზუმის შეხვედრის ბმული: https://bit.ly/3rEdANT
Meeting ID: 872 4301 3691
Passcode: [REDACTED]
2021 წელი

კოდის ერთი საათი: ილიაუნის კიბერლაბორატორია უნილაბი გლობალურ კამპანიას უერთდება
2021-12-11 15:38
ილიას სახელმწიფო უნივერსიტეტის კიბერლაბორატორია უნილაბი ციფრული სამყაროთი დაინტერესებულ II-VIII კლასების მოსწავლეებს მთელი საქართველოდან შესაძლებლობას აძლევს, მონაწილეობა მიიღონ გლობალურ კამპანიაში „კოდის ერთი საათი“, გაეცნონ პროგრამულ კოდთან მუშაობის საწყისებს და მოსინჯონ საკუთარი შესაძლებლობები.
კოდის ერთი საათი, რომელიც მთელი მსოფლიოს მასშტაბით ტარდება კომპიუტერული მეცნიერებების საგანმანათლებლო კვირეულის ფარგლებში, ეძღვნება კომპიუტერული მეცნიერებების ერთ-ერთი პიონერის, აშშ-ის სამხედრო-საზღვაო ძალების კონტრადმირალი ქალის, გრეის ჰოფერის დაბადების თარიღს (9 დეკემბერი, 1906). მისი სახელი უკავშირდება ერთ-ერთი პირველი პროგრამირების ენის COBOL-ის შექმნას.
2021 წელს კვირეული 6-12 დეკემბერს გაიმართება და მის ფარგლებში მსოფლიოს 180-ზე მეტ ქვეყანაში სხვადასხვა სასწავლებლის მოსწავლეები და სტუდენტები 85 694-ზე მეტ ღონისძიებაში შეძლებენ მონაწილეობას.
„კოდის ერთი საათის“ გლობალური კამპანიის ფარგლებში საქართველოში ერთ-ერთი ღონისძიების ორგანიზატორი იქნება ილიაუნის კიბერლაბორატორია უნილაბი, რომელიც ჰიბრიდულ ფორმატში უმასპინძლებს ციფრული სამყაროთი დაინტერესებულ II-VIII კლასების მოსწავლეებს უნილაბის პრაქტიკოს მენტორ-ლექტორებთან შეხვედრაზე, გააცნობს მათ პროგრამულ კოდთან მუშაობის საწყისებს.
როგორ მივიღო მონაწილეობა?
შეხვედრები გაიმართება 11 დეკემბერს Zoom-ის საშუალებით. ზუსტ დროს და Zoom-ის ლინკს მიიღებთ ერთი დღით ადრე, მას შემდეგ, რაც ჯგუფები დაკომპლექტდება.
Zoom-ის ლინკის მისაღებად საჭიროა წინასწარი რეგისტრაცია.
რეგისტრაციის გასავლელად ეწვიე ბმულს: https://tinyurl.com/2p9apsbd
რეგისტრაციის ბოლო ვადა: 9 დეკემბერი, 23:59 საათი
დრო: 11 დეკემბერი
2021 წელი

საჯარო დისკუსია „შეცდომის წყაროები საზოგადოებრივი აზრის კვლევებში“
2021-12-13 14:00
13 დეკემბერს საქართველოს საზოგადოებრივი აზრის კვლევის ასოციაცია გამართავს საჯარო დისკუსიას, რომელზეც განხილული იქნება შეცდომის ძირითადი წყაროები საზოგადოებრივი აზრის კვლევებში.
საქართველოს საზოგადოებრივი აზრის კვლევის ასოციაცია პროფესიული გაერთიანებაა, რომლის მიზანია ხარისხიანი და მაღალეთიკური სტანდარტების შესაბამისად საზოგადოებრივი აზრისა და სხვა სამეცნიერო კვლევების ჩატარების ხელშეწყობა.
დისკუსიის დროს განსახილველ საკითხებს შორისაა შეცდომის ტიპები და მათი შესწორების მეთოდები, კერძოდ, შერჩევასთან, არგამოპასუხებასა და გაზომვასთან დაკავშირებული ძირითადი შეცდომები. მომხსენებლები ასევე ისაუბრებენ იმ რეკომენდაციებზე, რომელთა გათვალისწინება აუცილებელია მეთოდოლოგიურად გამართული კვლევის დიზაინის ჩამოსაყალიბებლად. მოხსენებებით წარდგებიან საქართველოს საზოგადოებრივი აზრის კვლევის ასოციაციის წევრები, კვლევითი ორგანიზაციების წარმომადგენლები და მკვლევრები.
იხილეთ დღის წესრიგი ბმულზე: https://bit.ly/3y6lnW6
ენა: ქართული
დრო: 13 დეკემბერი, 14:00 -16:00 საათი
ფორმატი: დისტანციური, უზრუნველყოფილი იქნება Live ილიას სახელმწიფო უნივერსიტეტის ფეისბუქგვერდზე
2021 წელი
